Obavještavamo vas o novoj predstavi Vilima Matule

**TKO SI TI I OTKUD TI PRAVO**

**nova dramsko-plesno-glazbena predstava**

u Klubu kina Grič, Jurišićeva 6 u Zagrebu

premijera: **25.11.2011. u 20 h**

izvedbe: **27.11., 7.12. i 8.12., u 20h te 10.12. u 21h**

projekt pokrenuo i izvodi - Vilim Matula

pokret i ples osmislila i izvodi - Irma Omerzo

glazbu sladao i izvodi - Stanko Kovačić

pjesme (zbirka Vertigo) - Branko Maleš

design plakata i deplijana - Boris Greiner

fotografije - Jasenko Rasol

scenu prilagodio - Goran Prelčec

majstor svjetla - Tomislav Sabljar

kino operater - Haris Berbić

"Zovem se Vili, ja sam glumac. Pozvao sam Irmu i Stanka na suradnju, oslonio se na Brankovu poeziju, kako biti simblički učinkovit, djelotvoran, kako razvrgnuti vrzino kolo kapitala, partitokracije, medija i mafije, kako otrcanu predstavu predstavničke demokracije zamjeniti novim izvedbama izravne demokracije.

Kazalište danas može i mora nanovo osloboditi svoj politički potencijal. Upravo je izrazita političnost otvarala svaku novu epohu kazališta.”

„Tko sam ja i od kud mi pravo? Ja sam Irma, bivša plesačica suvremenog plesa koja si je, na Vilijev poticaj, uzela za pravo stati ponovno na scenu i pokrenuti se u svrhu protesta, u svrhu ne mirenja s trenutnim stanjem, u svrhu smislenosti bavljenja plesom (kojeg sistem ne prepoznaje kao nešto vrijedno), u svrhu stvaranja procijepa u bolnoj tematici koju ova predstava dotiče.“

"Ja sam Stanko i uzeo sam si za pravo, uz Vilijev i Irmin poticaj izići iz mišje rupe i pred ljudima progovoriti o nemoći malog čovjeka koji se je našao u žrvnju velikih, proždrljivih i krvožednih moćnika. Sad je krajnje vrijeme da razne vrste umjetnosti, (a ja ću progovoriti kroz glazbenu), udruže svoje snage i zajedno pokažu koliko su jake u borbi protiv nepravde i neučinkovitosti. Možda pomak može izgledati malen, ali on će od sada biti samo kapljica u bujici koja se već pokreće."

Zahvaljujemo: Ini Čavlini, Branki Trlin, Aleksandri Janevoj, Zrinki Šimičić,  Romanu Šuškoviću, Matku Ragužu, Damiru Bartolu Indošu, Darku Šantiću , Alenu Smajiću, Hamdiji Kulenoviću i Mariusu Curiacu

Projekt je nastao uz potporu Gradskog ureda za kulturu, obrazovanje i sport grada Zagreba.

Cijena ulaznica: 70kn i 50kn popust za studente, umirovljenike i članove UPUH-a

**Hvala vam što ćete vašim dolaskom podržati nezavisnu kazališnu produkciju!**

p.s. ukoliko niste u mogućnosti doći na jednu od naših izvedbi javna predpremijera održat će se u kinu Grič 24.12. u 18h (ulaz besplatan)